Սոնի Բոնո

**Սալվատորե Ֆիլիպ «Սոնի» Բոնո** (, ), ամերիկացի երգիչ,երգերի հեղինակ-կատարող, որ իր կնոջ՝ Շերի հետ միասին ստեղծել է դուետ՝  Սոնի և Շերը, որը գործել է 1960-ականների վերջին և 1970-ականների սկզբին: Հայտնի է նաև որպես երաժշտական պրոդյուսեր և դերասան։

1988 թվականին նա սկսել քաղաքական կարիերա՝ եղել է Փալմ Սփրինգս քաղաքի 16-րդ քաղաքապետը քաղաքապետ, ապա ԱՄՆ Ներկայացուցիչների պալատի անդամ՝  ԱՄՆ ներկայացուցիչ Կալիֆորնիայի 44-րդ շրջանում 1995 թվականից մինչև իր մահը՝ 1998 թվականը։

## Կենսագրություն
Բոնոն ծնվել է 1935 թվականին Դետրոյտում իտալացի ներգաղթյալների ընտանիքում։  Մայրը նրան անվանել է «Սոնո»՝ որպես սիրալիրության տերմին, որը ժամանակի ընթացքում վերածվել է «Սոնիի»։ Նա իր երաժշտական կարիերան սկսել է 1950-ականների վերջին Specialty Records ձայնագրման ընկերությունում, որտեղ երգեր է գրել հայտնի արտիստների համար: 1960-ականների սկզբին Բոնոն համագործակցել է հայտնի պրոդյուսեր Ֆիլ Սպեկտորի հետ: Բոնոն՝ իր ամենահայտնի երգերից մեկը՝ «Needles and Pins», գրել է 1962 թվականին ջազ երաժիշտ Ջեկ Նիցշեի հետ։

Բոնոյի և նրա կնոջ՝ Շերի ՝ Սոնի և Շերի զուգերգը կոմերցիոն հաջողություններ ունեցավ։ Սոննին գրել և արտադրել է մի շարք հիթեր, այդ թվում՝ « I Got You Babe », «A Cowboy's Work Is Never Done», «Little Man» և « Bang Bang (My Baby Shot Me Down) »: Սոննին և Շերը դուետով հանդես են եկել 1964-1977 թվականներին։ Նրանց ամուսնությունը լուծարվել է 1975 թվականին։ Բոնոն շարունակեց իր կարիերան որպես դերասան՝ նկարահանվելով մի շարք հեռուստասերիալներում և գեղարվեստական ֆիլմերում, այդ թվում՝ «Ինքնաթիռ II. շարունակություն», «Տրոլ», «Մազերի լաք » և այլն։

Երբ փորձել է բացել իր սեփական ռեստորանային բիզնեսը, բախվել է բազմաթիվ բյուրոկրատական դժվարությունների: Սա ստիպել է նրան դուրս գալ քաղաքական ասպարեզ։ 1988 թվականին նա դարձել է Կալիֆորնիայի Փալմ Սփրինգս քաղաքի քաղաքապետ և այս պաշտոնում ծառայել է մինչև 1992 թվականը: Քաղաքապետ եղած ժամանակ նա հիմնադրել է այժմ ամենամյա Փալմ Սփրինգսի միջազգային կինոփառատոնը: 1992 թվականին Բոնոն անհաջող հայտ է ներկայացրել Միացյալ Նահանգների Սենատում Հանրապետական կուսակցության կողմից առաջադրվելու համար։ Այնուամենայնիվ, 1994 թվականին նա ընտրվել է Ներկայացուցիչների պալատի անդամ՝ ներկայացնելով Կալիֆորնիա նահանգը։ Ներկայացուցիչների պալատում Բոնոն եղել է հեղինակային իրավունքը երկարաձգող պալատի օրինագծի 12 համահեղինակներից մեկը, որը հետմահու՝ ի պատիվ նրա, անվանվել է «Սոնի Բոնոյի ակտ»:

## Անձնական կյանք
Բոնոն ամուսնացած է եղել չորս անգամ։ Նա ամուսնացել է իր առաջին կնոջ՝ Դոննա Ռանկինի հետ 1954 թվականի նոյեմբերի 3-ին: Նրանց դուստրը՝ Քրիստինեն («Քրիստին») ծնվել է 1958 թվականի հունիսի 24-ին: Նրանք բաժանվել են 1962 թվականին:

1964 թվականին Բոնոն ամուսնացել է Շերիլին Սարգսյանի հետ, որը հետագայում հայտնի դարձավ որպես երգչուհի և դերասանուհի Շեր։ Զույգն ունեցել է մեկ երեխա՝ Չաստիթի անունով, որը  ծնվել է 1969 թվականին, հետագայում հայտնի է դարձել որպես Չազ։ Զույգը բաժանվել է 1975 թվականին։

1981 թվականի Ամանորի գիշերը Բոնոն ամուսնացել է դերասանուհի-մոդել Սյուզի Կոելյոյի հետ, նրանք բաժանվել են 1984 թվականին։

1986 թվականին նա ամուսնացել է Մերի Ուիթաքերի հետ։ Զույգն ուներ երկու երեխա՝ որդի Չեզարե Էլանը ծնվել է 1988 թվականին և դուստր Չիաննա Մարիան՝ 1991 թվականին։ Մերին այրիացավ Սոնիի մահից հետո։

Բոնոն չորս երեխա ուներ, այդ թվում՝ Շերի հետ ունեցած երեխան՝ Չեզ Բոնոն:

Սոննի Բոնոն մահացել է 1998 թվականի հունվարի 5-ին՝ 62 տարեկան հասակում, երբ Հարավային Լեյք Թահո քաղաքում սարից դահուկներով սահելիս բախվել է ծառին։

2011 թվականին Սոնի Բոնոն հետմահու ընդգրկվել է Միչիգանի ռոքնռոլի լեգենդների փառքի սրահ։ Նա մնում է ԱՄՆ Կոնգրեսի միակ անդամը, որի ձայնագրած փոփ-սինգլը գրավել է ''Billboard'' Hot 100 չարթի առաջին հորիզոնականը։

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգիչներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Կալիֆոռնիայում մահացածներ